การยกเว้นวีซ่าแก่นักท่องเที่ยวชาวจีนและอินเดีย จะต้องพิจารณาอย่างรอบด้าน
รัฐมนตรีว่าการกระทรวงมหาดไทย ระบุ การยกเว้นวีซ่าแก่นักท่องเที่ยวชาวจีนและอินเดีย จะต้องพิจารณาอย่างรอบด้าน รอหารือในที่ประชุมคณะรัฐมนตรีอีกครั้งพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงกรณีกระทรวงการท่องเที่ยวและกีฬา เตรียมเสนอคณะรัฐมนตรี พิจารณามาตรการยกเว้นวีซ่าแก่นักท่องเที่ยวชาวจีนและอินเดีย ที่เดินทางมาไทย ว่า จะต้องมีการพิจารณาทั้งประเด็นด้านความมั่นคงและเศรษฐกิจ ซึ่งต้องมีการหารือร่วมกันในที่ประชุมคณะรัฐมนตรีอย่างรอบด้าน ส่วนกรณีที่กระทรวงการท่องเที่ยวและกีฬา เสนอให้ขยายเวลาปิดสถานบริการ เป็นเวลา 04.00 น. นั้น รัฐมนตรีว่าการกระทรวงมหาดไทย กล่าว่า เป็นเรื่องที่ต้องพิจารณาหลายมิติ ทั้งด้านเศรษฐกิจ วัฒนธรรม สังคม และข้อกฎหมาย แต่เบื้องต้นทราบว่าเป็นเพียงแนวคิด ยังไม่ได้มีการเสนอขึ้นมาหารือในที่ประชุมคณะรัฐมนตรี